मार्कण्डेय पुराणांतर्गत ख्रोष्टï ऋषि 6 शिष्यक जिज्ञासा पूर्ति मे उपदेश देने छथि से षटसम्वाद कहबैत अछि आओर एहि मे भगवती दुर्गाक स्वरूप एवं गुण के निरूपण कएल गेल अछि। सात देवीक वर्णन भेला सऽ ई दुर्गा सप्तशती कहबैत अछि। भारत वर्ष मे आ विश्व क हिन्दू समुदाय मे ई सर्व मान्य आ सबसँ अधिक पठित पुस्तक अछि। एहि मे गीताक सम्मान भिन्ने तरहेँ मोह आ मात्सर्य सँ छुटकारा पेबाक विधि सेहो अछि। सरल भाषा मे उच्चतम आध्यात्मिक उत्कर्षक सोपान ई सेहो थिक। सात सौ मन्त्र कए काव्य रूपक के रूप मे कथानक प्रस्तुत कएल गेल अछि। स्यात एहू हेतु एकरा सप्तशती कहल जायत अछि। मंत्रक अनुवाद नहि हो ताहि हेतु सुलभ एवं सुगम बनाकऽ पौराणिक कथा रूप मे निर्देशित अछि।
 ई ऐहन कठिन छै जे पुराण एवं मेरुतंत्र मे लिखल अछि जे ई पूर्णरूप सँ महामाया टा जनैत छथि, शंकरजी आधा, विष्णु तिहाई, ब्रह्मïा चतुर्थांश, वशिष्ठï सौवां भाग आओर स्वयं पुराण लेखक व्यासजी सहस्रांश बुझैत छथि। अर्थ भेल जे मार्कण्डेय ऋषिक उक्ति व्यासजी यथाविधि रखने छथि। ई तऽ बुझैक बात भेल ताहि हेतु समीक्षक एवं अनुवादकक ज्ञान पर तऽ सोचले जा सकैत अछि। कथानक केँ संस्कृत भाषा कय मैथिली मे पं। पीताम्बर झाक पुस्तक पर किछु कहय चाहैत छी। कवि भावानुवाद केने छथि। कथानक के ई अक्षरशः अनुवाद नहि अछि आने तकर दावा कएने छथि। दुर्गा सप्तशती के तीन भाग मे बाँटल जा सकैत अछि। एकटा मे ऋषि, देव आ देवी वचन इंगित कएल गेल। दोसर मे घटना के वर्णन अछि जाहि मे प्रमुख रूप सौं युद्धक वर्णन अछि। तेसर भाग स्तुति अछि जे घट मे समुद्र अछि। ताहि हेतु शब्दक प्रकृति आ अर्थक सीमा तोडि़ लक्षणा, व्यंजनाक आश्रय लइत ऐतिहासिकताक बल पर अध्यात्म तत्वक अगाध अंतस्थल मे पहुँचि जाइत अछि।
 प्रस्तुत पुस्तक मे जड़ शब्द अनुवाद अछि सेहो स्त्रोतानुसार नहि तैं रचयिता भावानुवाद कहलन्हि। महिषासुर अस्त्र-शस्त्र सँ सुसज्जित दल-बल सँ देवी पर आक्रमणक वर्णन अछि :
फेकए किओ पाश देवि पर, किओ शक्तिक प्रहार।
 भाषा मे ओज रहितहुँ तरुवारि बदला मे उर्दू तलवार खटकैत अछि। महिषासुर युद्ध देखू :
चित्रण सजीव, मूल सँ अधिक सरल आ बोधगम्य अछि। फेर रक्तबीज आ देवीक युद्ध देखू :
ई सजीव वर्णन पढ़लाक बाद मूल सप्तशतीक संस्कृत वर्णन अधिक स्पष्टï भऽ जायत अछि।
 नवम्ï अध्याय मे शुम्भ एवं देवीक युद्ध :
शुंभ देवी पर, देवि शुंभ पर, छोड़थि कत शर अजस्त्र।
 स्तुति अध्याय एक मे (71-87) मंत्र (श्लोक), चारि मे 1 सँ 28 या सम्पूर्ण, 5 मे (8-84 तक) एवं 11 मे 1 सँ 36 या 39 तक अछि। यैह सप्तशती मे परम आध्यात्मिक रहस्य सँ पूर्ण अछि। कोनो मे छन्द बदलि गेय भेल जे विनत भक्तक भाव देवी तक पहुँचेबाक सोपान अछि। बिना छन्द बदलि, बिना गेय बनाओल अनुवाद मूलकय भोथ बनौने अछि। एहिकेँ पढ़ला सँ विनत माधुर्यक अभाव बुझाइत अछि। लिखलाक भास ने वशिष्ठï (राधेश्याम)क आ ने आल्हाक छन्दक पूर्ण कय अनुकरण केने अछि। कतऽ-कतऽ हिन्दी कतहुँ-कतहुँ कएल गेल अछि जखनकि मैथिलीक प्रतिरूप देला सँ छन्द नहि टूटितैक। कतहुँ-कतहुँ छन्द दोषपूर्ण आ त्रुटि पूर्ण सेहो अछि।
 अंत मे, प्रस्तुत अनुवाद गीता प्रेस द्वारा प्रकाशित संस्करण के अछि। शाक्त साहित्य केँ सप्तशती पर अति अर्वाचीन विवेचन मे बहुत विद्वानक मत छैन्ह जे शप्तशती के सर्वशुद्ध पाठ की छैक कहल नहि जाय किन्तु प्राप्त संस्करण मे मिथिला देशीय पाठ सबसँ कम त्रुटिबला या उपलब्ध सर्वशुद्ध अछि। मिथिला पाठ मे प्रत्येक अध्याय मे ध्यान (विभिन्न तांत्रिक या आगम ग्रंथ सँ आनल गेल नहि अछि)। एहि मे तीनू चरितक ध्यान प्रारम्भ मे अंत मे होइत छैक। प्रथम अध्याय सँ अप्रतित तेरहम अध्याय तक करबाक चाही। मैथिली मे मिथिला पद्धतिक, निर्वाह हेबाक चाही।
 प्रकाशन : जानकी प्रेस, जनकपुर।
 सदस्यता लें टिप्पणियाँ भेजें (Atom)